Ο **Στέφανος Στουρνάρας** (Ζαγορά, 1867 - Βόλος, 2 Απριλίου 1928) ήταν Έλληνας ζωγράφος και φωτογράφος. Ήταν από τους πρωτοπόρους φωτογράφους της Ελλάδας και εξέδωσε εκατοντάδες ταχυδρομικές κάρτες κυρίως με τοπία της Θεσσαλίας.

Βίος
----

Ο Στέφανος Στουρνάρας γεννήθηκε στην Ζαγορά Πηλίου το 1867, πρωτότοκο παιδί της επταμελούς οικογένειας του ναυτικού Κωνσταντίνου Στουρνάρα. Όταν ήταν έντεκα χρόνων, ο πατέρας του τον έστειλε στην Σμύρνη, για να εργαστεί σε εμπορικό κατάστημα. Ο εργοδότης του αναγνώρισε το ξεχωριστό ζωγραφικό ταλέντο του νεαρού Στουρνάρα, και τον έστειλε στην Αθήνα για να παρακολουθήσει μαθήματα ζωγραφικής στην Ανώτατη Σχολή Καλών Τεχνών για εφτά χρόνια, κοντά στον Νικηφόρο Λύτρα, καθώς και μαθήματα χαρακτικής κοντά στον Αριστείδη Ροβέρτο. Την φωτογραφική τέχνη την έμαθε επίσης στην Αθήνα, στο φωτογραφείο «Η Ίρις» του Γ.Π. Θεοδώρου. Παράλληλα εργάστηκε ως εικονογράφος βιβλίων και περιοδικών δημιουργώντας χαρακτικά σε ξύλο. 

Το 1889 εγκαταστάθηκε στο Βόλο και ήταν ο πρώτος πτυχιούχος ζωγράφος της πόλης. Το 1914 νυμφεύθηκε την Μαρία Χιώτη και μαζί της απέκτησε δυο γιους (και μετέπειτα επίσης φωτογράφους), Κώστα (1914–1965) και Νίκο (1918–1993). Πέθανε στις 22 Αυγούστου 1928.

Ζωγραφικό και φωτογραφικό έργο
------------------------------

Αρχικά ασχολήθηκε με τη βυζαντινή αγιογραφία και την κοσμική ζωγραφική. Το 1892 άνοιξε καλλιτεχνικό φωτογραφείο. Όταν επιστρατεύθηκε στον πόλεμο του 1897 φωτογράφισε σκηνές από μάχες, όπως Βρύσης-Τυρνάβου, Βελεστίνου, Λοσφακίου και Προφήτη Ηλία Τυρνάβου. Επίσης περιηγήθηκε με τη φωτογραφική μηχανή του το Πήλιο, τη Θεσσαλία, τη Φθιώτιδα, τη Βόρειο Εύβοια, και μετά τους Βαλκανικούς πολέμους το Άγιο Όρος, τη Μακεδονία και το 1920 τη Μικρά Ασία.

Τιμητικές διακρίσεις
--------------------

Το 1907 πήρε μέρος στην Παγκόσμια Ναυτική Έκθεση του Μπορντό, με 50 φωτογραφίες. Στην έκθεση αυτή τιμήθηκε με Αργυρό Βραβείο και τιμητικό δίπλωμα. Αμέσως μετά, το Βασιλικό Αυλαρχείο τού απένειμε τον τίτλο του επίσημου φωτογράφου του Διαδόχου Κωνσταντίνου.

Το 2007 κυκλοφόρησε ένα λεύκωμα με περισσότερα από 300 έργα του Στουρνάρα, στην πλειονότητά τους ταχυδρομικές κάρτες (δελτάρια). Το 2008, διοργανώθηκε έκθεση στον Βόλο με έργα του και ακολούθησαν άλλες δύο εκθέσεις, επίσης στον Βόλο, το 2020 και το 2023.

Έργα
----

* Οδός Δημητριάδος, Βόλος 1909Οδός Δημητριάδος, Βόλος 1909
* Σκιάθος 1910Σκιάθος 1910
* Λάρισα 1908Λάρισα 1908
* Λουτρά Αιδηψού π. 1910Λουτρά Αιδηψού π. 1910
* ΜετέωραΜετέωρα

Παραπομπές
----------

1. ↑  «Ιστορικό». *Stournaras Photography (stournarasphotography.com)*. 2018. Ανακτήθηκε στις 10 Απριλίου 2023.
2. 1 2  *Ο φωτογράφος Στέφανος Στουρνάρας στη συλλογή του Νίκου Μαστρογιάννη*. Βόλος: Μουσείο της Πόλης του Βόλου. 2023.
3. 1 2 3 4 5  Μουγογιάννης, Γιάννης (1996). «Καλλιτέχνες-φωτογράφοι: Οι πρωτοπόροι της φωτογραφίας στο Βόλο και το πλούσιο δημιουργικό έργο τους». *Θεσσαλία: Βόλος, Πήλιο, Μετέωρα, Αμπελάκια*. Επτά Ημέρες. **Θ΄**. Αθήνα: Καθημερινή. σελίδες 61–64.
4. ↑  Αναγνωστάκης, Νίκος· Κυριακάκη, Μαριάννα· Πιτσιλίδης, Μιχάλης (2007). *Στέφανος Στουρνάρας, ο άγιος της φωτογραφίας*. Αθήνα: Αρχιπέλαγος. ISBN 9789607911520.
5. ↑  «Στέφανος Στουρνάρας, ο πρώτος μιας δυναστείας φωτογράφων από τον Βόλο». *Η Καθημερινή* (Αθήνα). 6 Φεβρουαρίου 2008.. Ανακτήθηκε στις 23 Οκτωβρίου 2022.
6. ↑  «Ο Στέφανος Στουρνάρας έγραψε ιστορία». *Ταχυδρόμος* (Βόλος). 18 Οκτωβρίου 2008. Αρχειοθετήθηκε από το πρωτότυπο στις 2022-10-23.. Ανακτήθηκε στις 23 Οκτωβρίου 2022.
7. ↑  «Έκθεση "90 χρόνια χωρίς τον Στέφανο Στουρνάρα…" στο Κέντρο Τέχνης Τζόρτζιο ντε Κίρικο». *ΕΡΤ News (ertnews.gr)*. 11 Μαρτίου 2020. Ανακτήθηκε στις 23 Οκτωβρίου 2022.
8. ↑  «Νέα έκθεση "Ο φωτογράφος Στέφανος Στουρνάρας στη συλλογή του Νίκου Μαστρογιάννη"». *Η Θεσσαλία* (Βόλος). 2 Απριλίου 2023.. Ανακτήθηκε στις 8 Απριλίου 2023.
9. ↑  Κωνσταντάρας-Σταθαράς, Δημήτρης (30 Απριλίου 2023). «Στέφανος Στουρνάρας, ο φωτογράφος – Στη συλλογή του Νίκου Μαστρογιάννη». *Η Θεσσαλία* (Βόλος).. Ανακτήθηκε στις 30 Απριλίου 2023.

  


|  |  |  |  |
| --- | --- | --- | --- |
| 

| π • σ • ε
Έλληνες εκδότες καρτ ποστάλ |
| --- |
|  |
| 
* Γ.Ν. Αλεξάκης
* Ασπιώτης
* Ελευθερουδάκης
* Ν. Κουρτἰδης (Nicourt)
* Πάλλης
* Σπίγγος
* Στουρνάρας
* Φέξης
 |

 |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 3704303
* **ΕΒΕ**: 263803
* LCCN: n00035626
* ISNI: 0000 0000 2796 7415

 |

 |